《登泰山 其二》
清代·张坦

饱饮王母池，清风来天门。飕飕披尘襟，毫发自飞翻。

玉女拾瑶草，皓月临金盆。流液一浣濯，间身为之尊。

俯视梁父山，萧萧御道存。七十二君封，惝恍复何言。

作者简介：张坦，字逸峰，号青雨，抚宁人。康熙癸酉举人，官内阁中书。有《履阁诗集》。姜西溟曰：“《登泰山》古诗及诸五言近体，飘渺隽宕，气格浑成，求之唐诗家，天分绝类李白。”陶凫芗曰：“逸峰昆季承其父鲁庵、叔笨山之学问，与同时诸名士游，故所作皆清逸妥帖，彬彬乎质有其文。”